|  |
| --- |
| 4.9. DVADESET I TREĆA NEDJELJA KROZ GODINU |
| Sv. Mise: 8:30 Ždala, 9:45 Gotalovo,11:00 Gola |
| 5.9. PonedjeljakSv. Marija Terezija | 19:30 Gola: + ob. Ocepek i Granđa |
| 6.9. UtorakSv. Zaharija | 19:30 Gola: + Josip Telic i  rod. |
| 7.9. SrijedaSv.Marko Križevčanin | 18:00 Sv. misa u Varaždinu |
| 8.9. ČetvrtakMALA GOSPA | 9:00 Gotalovo: + Stjepan  Premec18:00 Ždala: + Đuro i  Stjepan Pavo19:30 Gola: + Dragutin Sinjeri, Andrija Kovačić i ob. |
| 9.9. PetakSv. Petar Claver | 19:30 Gola: + Ivan i Anka  Premec i rod. |
| 10.9. SubotaSv.Nikola Tolentinski | 19:30 Gola: + Tomislav Gal |
| 11.9. NedjeljaDVADESET I ČETVRTA KROZ GODINU | 8:30 ŽDALA: + Milan i Agneza Horvat i rod.9:45 GOTALOVO: + Franjo Ciganek, rod. i ob.11:00 GOLA: župna |

Izdaje: župa Gola, tel. 048/833-222; izlazi nedjeljom

**Župe Sveta Tri Kralja - Gola i**

**Presvetog Trojstva - Ždala**

DVADESET I TREĆA NEDJELJA KROZ GODINU – C

4. rujan 2022.

**EVANĐELJE: Lk *14, 25-33***

*Tko se ne odreče svega što posjeduje, ne može biti moj učenik.*

Čitanje svetog Evanđelja po Luki

U ono vrijeme: S Isusom je putovalo silno mnoštvo. On se okrene i reče im: »Dođe li tko k meni, a ne mrzi svoga oca i majku, ženu i djecu, braću i sestre, pa i sam svoj život, ne može biti moj učenik! I tko ne nosi svoga križa i ne ide za mnom, ne može biti moj učenik.« »Tko od vas, nakani graditi kulu, neće prije sjesti i proračunati troškove, ima li čime dovršiti: da ga ne bi pošto već postavi temelj, a ne mogne dovršiti - svi koji to vide, počeli ismjehivati: 'Ovaj čovjek poče graditi, a ne može dovršiti!' Ili – koji kralj, kad polazi da se zarati s drugim kraljem, neće prije sjesti i promisliti da li s deset tisuća može presresti onoga koji na nj dolazi s dvadeset tisuća? Ako ne može, dok je onaj još daleko, poslat će poslanstvo da zaište mir.«

»Tako, dakle, nijedan od vas koji se ne odreče svega što posjeduje, ne može biti moj učenik.«

Riječ Gospodnja.

„NE MOŽE BITI MOJIM UČENIKOM“

 Liturgijska „Godina C“ je u tijeku. U *njoj* se ponajviše čita Lukino evanđelje. Doduše u malim, ali često iznenađujućim nedjeljnim odlomcima. To je tzv. „polu susljedno čitanje“, jer se ne čita baš sav Luka, kao ni drugih godina sav Matej ili Marko, nego odabrani dijelovi. No uzastopce, kako slijede u knjizi Lukina evanđelja. Vrijedilo bi ipak od vremena do vremena sjesti i na dušak pročitati cijelo evanđelje ili bar dio evanđelja koji obuhvaća nekoliko nedjelja. Osjetili bismo da je Luka progresivan. Ne samo što niže zgodu za zgodom, riječ za riječju nego - Krist se sve više očituje i svoje učenike stavlja pred odlučne izbore. Osim toga, sve nas više Isus uvodi u temeljnu tajnu, u poznavanje Boga, Oca, kao i u to da sve jasnije možemo shvatiti tko je za nas on, Krist Isus, i koji su njegovi temeljni zahtjevi, rekao bih načela, pa da se možemo smatrati njegovim učenicima, njegovom svojtom. I nije riječ samo o zahtjevima, o načelima. Riječ je o novom ozračju ljudskih odnosa prema Bogu i međuljudskih odnosa u krugu Isusovih učenika te njihovih odnosa prema svakomu Božjemu stvoru.

Bonaventura Duda

OBAVIJESTI

Nastavljaju se radovi na unutarnjoj sanaciji crkve. Radovi bi mogli završiti ovaj tjedan.

**Zaboravni otac**

Slušaj, sine: ovo ti govorim dok spavaš ruke podvijene pod obraz, a plavi čuperci prekrili ti čelo. Ušao sam u tvoju sobu: maločas dok sam sjedio u knjižnici i čitao, uhvatila me strašna grižnja savjesti i osjećaj krivnje doveo me k tvome krevetu. Mislio sam: mučio sam te, kudio sam te dok si se oblačio pred polazak u školu jer si, umjesto da se prvo umiješ, samo ovlaš dotaknuo lice ručnikom i nisi očistio cipele. Jako sam te grdio kad si razbacao stvari po podu. I za doručkom sam ti nalazio mane: zaprljao si stolnjak, gutao pohlepno kao da si strašno izgladnio, stavljao laktove na stol, kruh predebelo mazao maslacem. Pa ipak, dok si se ti igrao, a ja u žurbi išao da stignem na vlak, okrenuo si se i radosno me pozdravio. Namrštio sam se i odgovorio: „Uspravi se, iskrivit ćeš kralježnicu!“ Kasno poslijepodne sve se ponovilo: kad sam se vratio, igrao si se klečeći na pločniku, a čarape su ti bile pune rupa. Ponizio sam te pred prijateljima i potjerao u kuću. Čarape su skupe i kad bi ih ti kupovao brižnije bi ih čuvao. Sjećaš li se kako si kasnije bojažljivo, uvrijeđena pogleda ušao u sobu gdje sam ja čitao? Kad sam podigao pogled s novina, ljut što mi smetaš, ti si zastao neodlučan na vratima. „Što hoćeš?“ upitao sam te strogo. Nisi rekao ništa, pritrčao si mi, zagrlio me i poljubio. Tvoje su me ručice stisnule s ljubavlju koju je Bog stavio u tvoje srce i koja, iako nije bila prihvaćena, nikad ne blijedi. Ti si zatim odskakutao niz stube. Eto, sine moj, odmah nakon toga ispustio sam i novine, spopala me strašna tjeskoba. Što mi se to događa? Naviknuo sam okrivljivati i koriti; pa zar ja ne vidim da si ti dijete, da nisi odrastao? To je sve za noćas sinko. Prišao sam tvom krevetiću i kleknuo postiđen. Pokušao sam popraviti grešku, znam da ti ne bi razumio da sam ti to rekao dok si bio budan. Od sutra ću ti biti pravi otac. Bit ću ti prijatelj, osjećat ću se loše kad se ti budeš loše osjećao, smijat ću se kad se ti budeš smijao, ugrist ću se za jezik kad mi se omaknu riječi nestrpljenja. Po9navljat ću sebi riječi kao neku tajanstvenu formulu: „On je još dijete, samo je dječak!“ Bojim se da sam se uvijek prema tebi odnosio kao prema odraslu čovjeku. Tek sada te vidim skupljena u krevetiću, shvaćam da si ti dijete, do jučer si bio u majčinu naručju. Uvijek sam od tebe previše tražio. Uvijek tražimo više….. od drugih!?